cyanic-selkie/wikianc huggingface dataset:
அஞ்சரக்கண்டி
அஞ்சரக்கண்டி என்பது கேரள மாநிலத்தில் உள்ள கண்ணூர் மாவட்டத்தில் உள்ள ஒரு ஊராட்சி ஆகும். இது கண்ணூர் தொடருந்து நிலையத்தில் இருந்து 19 கிலோ மீட்டர் தொலைவில் உள்ளது. பிரித்தானியர் ஆட்சிக்காலத்தில் ”இரண்டு தறை” என்று பெயர் பெற்றிருந்தது. இங்கு மிளகு விளைந்ததால், அவர்கள் தங்கள் பதிவகத்தை இங்கு அமைத்துள்ளனர்.
இங்கு ஐந்து கண்டி, அரைக் கண்டி சுற்றளவு கொண்ட இரண்டு தோட்டங்கள் இருந்தமையால் அஞ்சரக்கண்டி என்ற பெயரை பெற்றது. இங்கு அஞ்சரக்கண்டி மருத்துவக் கல்லூரி அமைந்துள்ளது. இங்கு அஞ்சரக்கண்டிப்புழை பாய்கிறது. அஞ்சரக்கண்டியில் புகழ்பெற்ற இலவங்கத் தோட்டம் உள்ளது. இந்த இலவங்கத் தோட்டத்தில் இலவங்க எண்ணை வடிக்கிறார்கள்.
மேற்கோள்கள்
பகுப்பு:கண்ணூர் மாவட்டத்தில் உள்ள ஊர்களும் நகரங்களும்
நா. சுகுமாரன்
சுகுமாரன் (பிறப்பு: ஜூன் 11, 1957; கோவை, இந்தியா) ஒரு தமிழ்க் கவிஞர் ஆவார். கவிதை, மொழிபெயர்ப்பு, விமர்சனம், இதழியல், தொலைக்காட்சியின் செய்தி ஆசிரியர் எனப் பல்வேறு பரிமாணங்களில் இவர் இயங்கிக்கொண்டிருக்கிறார்.
சென்னை பல்கலைக்கழகத்தில் பி.எஸ்.ஸி பட்டம் பெற்ற சுகுமாரன் அடூர் கோபாலகிருஷ்ணனின் சினிமா பற்றிய புத்தகமொன்றை (சினிமா அனுபவம்) தமிழில் மொழிபெயர்த்திருக்கிறார்.
'காலச்சுவடு' பத்திரிகையின் பொறுப்பாசிரியராகப் பணியாற்றுகிறார்.
மேற்கோள்கள்
பகுப்பு:கவிஞர்கள் பகுப்பு:நவீன தமிழ்க் கவிஞர்கள்
ராபர்ட் ஃபெலோஸ்
ராபர்ட் ஃபெலோஸ் (Robert Fellowes, Baron Fellowes, பிறப்பு: திசம்பர் 11 1941), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகளில் கலந்து கொண்டுள்ளார்.
வெளி இணைப்பு
ராபர்ட் ஃபெலோஸ் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 7 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1941 பிறப்புகள் பகுப்பு:வாழும் நபர்கள்
சாத்பூரா மலைத்தொடர்
thumb|right|250px|இந்திய புவியமைப்பு சாத்பூரா மலைத்தொடர் மத்திய இந்தியாவில் உள்ள ஒரு மலைத்தொடர் ஆகும். இது கிழக்குக் குஜராத்தில் அரபிக் கடலுக்கு அருகில் தொடங்குகிறது. அங்கிருந்து கிழக்கு நோக்கி, மகாராஷ்டிரா, மத்தியப் பிரதேசம் ஆகிய மாநிலங்களூடாகச் சென்று சட்டிஸ்கரில் முடிவடைகிறது.
இம் மலைத்தொடர் விந்திய மலைத்தொடருக்குத் தெற்கே அதற்கு இணையாகச் செல்கிறது. ஒன்றுக்கொன்று இணையாக அமைந்துள்ள இவ்விரு மலைத்தொடர்களும், சிந்து-கங்கைச் சமவெளி அமைந்த வட இந்தியாவையும் பாகிஸ்தானையும், தெற்கில் அமைந்துள்ள தக்காண மேட்டுநிலத்தில் இருந்து பிரிக்கின்றன. இவ்விரு மலைத்தொடர்களுக்கும் இடையிலான தாழ்ந்த பகுதியில் ஓடும் நர்மதை ஆறு சத்புரா மலைத்தொடரின் வடக்குச் சரிவிலிருந்து வடிந்தோடும் நீரை அரபிக் கடலை நோக்கி எடுத்துச் செல்கிறது. இம் மலைத்தொடரின் மேற்கு முனைப் பகுதியின் தெற்குச் சரிவிலிருந்து வடியும் நீரை தப்தி ஆறு எடுத்துச் செல்கிறது. இம் மலைத்தொடரின் நடுப்பகுதிக்கும், கிழக்குப் பகுதிக்கும் தெற்கில் அமைந்துள்ள தக்காண மேட்டுநிலத்து நீர் கோதாவரி ஆற்றினூடாக வடிகிறது. இத்தொடரின் கிழக்கு முனைப்பகுதி நீர் மகாநதி ஊடாக வடிகிறது. இவ்விரு ஆறுகளும் வங்காள விரிகுடாவில் கலக்கின்றன. சத்புரா மலைத்தொடரின் கிழக்கு முனையருகில், இது சோட்டா நாக்பூர் மேட்டுநிலக் குன்றுகளைச் சந்திக்கின்றது.
முன்னர் சத்புரா மலைத்தொடர் காடடர்ந்த பகுதியாக இருந்தது. இப்பொழுது சில குறிப்பிடத்தக்க காட்டுப் பகுதிகள் தவிரப் பெரும்பாலான காடுகள் அழிக்கப்பட்டுவிட்டன. இக் காடுகள் இந்தியாவின் எஞ்சியுள்ள பெரிய பாலூட்டிகளின் உறைவிடமாக உள்ளன.
இம் மலைத்தொடரின் கிழக்குப் பகுதி மேற்குப் பகுதியிலும் கூடிய மழைவீழ்ச்சியைப் பெறுகிறது. இக் கிழக்குப் பகுதி, கிழக்குத் தொடர்ச்சி மலைப் பகுதிகளுடன் சேர்ந்து கிழக்கு மேட்டுநில ஈர இலையுதிர் காட்டுச் சூழலியல் மண்டலத்தை உருவாக்குகின்றது. பருவகாலத்தையொட்டி வரண்டு காணப்படும் இம் மலைத்தொடரின் மேற்குப் பகுதி, நர்மதை ஆற்றுப் பள்ளத்தாக்கு, விந்திய மலைத்தொடரின் மேற்குப் பகுதி என்பன சேர்ந்து நர்மதைப் பள்ளத்தாக்கு வரண்ட இலையுதிர் காட்டுச் சூழலியல் மண்டலமாக அமைகின்றன.
பெயர்க்காரணம்
நூறு மலைகள் என்ற பொருள் கொண்ட சமசுகிருத சொல்லான சாத்பூரா என்ற சொல்லில் இருந்து சாத்பூரா மலைத்தொடர் என்ற பெயர் வருவிக்கப்பட்டுள்ளது.
புவியியல்
சாத்பூரா மலைத்தொடரின் கிழக்குப் பகுதி மேற்கு பகுதியை விட அதிக மழையைப் பெறுகிறது. கிழக்கத்திய மேட்டுநில ஈர இலையுதிர்காடுகளின் சுற்றுச்சுழலால் சாத்பூரா மலைத்தொடரின் கிழக்குப் பகுதியும் கிழக்குத் தொடர்ச்சி மலையும் ஆக்கப்பட்டுள்ளன. இம்மலைத் தொடரின் வறண்ட மேற்கு பகுதியும் விந்திய மலைத்தொடரின் மேற்கு பகுதியுடன் இணைந்த நர்மதா பள்ளத்தாக்கும் நர்மதா பள்ளத்தாக்கு வறண்ட இலையுதிர் காடுகளின் சுற்றுச்சூழலுக்குள் அடங்கியுள்ளன. நர்மதை ஆறும் தப்தி ஆறும் அரபிக் கடலுக்குள் சங்கமிக்கின்ற முக்கிய ஆறுகளாகும். இந்திய மாநிலமான மத்தியப் பிரதேசத்தின் கிழக்குப் பகுதியில் நர்மதை ஆறு தோன்றுகிறது. மாநிலத்தின் குறுக்காக மேற்கு நோக்கி விந்திய சாத்பூரா மலைத்தொடர்களுக்கு இடையில் மகாராட்டிரம் மற்றும் குசராத்தில் காம்பே வளைகுடாவில் இது பாய்கிறது. தபதி ஆறு தெற்கில் நர்மதை ஆற்றுக்கு இணையாக 80 மற்றும் 160 கிலோமீட்டர் தொலைவுக்குப் குறுகலாகப் பாய்ந்தோடுகிறது.
சூழலியல்
சாத்பூரா மலைத்தொடரில் பெரும்பாலானவை பெருங்காடுகளாக இருந்தன; ஆனால் சமீபத்திய பத்தாண்டுகளில் இப்பகுதி படிப்படியாக காடழிப்புக்கு உட்பட்டுள்ளது, இருப்பினும் இங்கு குறிப்பிடத்தக்க அளவுக்குக் காடுகள் உள்ளன. இக்காடுகள் சதுப்புநில மான், வங்காளப் புலி இந்தியக் காட்டெருது, செந்நாய், தேன் கரடி, நாற்கொம்பு மான், புல்வாய் மான் போன்ற அழிவின் விளிம்பில் உள்ள விலங்கினங்களுக்கு உறைவிடமாக உள்ளது. தற்போது சாத்பூரா மலைத்தொடரில் எண்ணற்ற புலிகள் காப்பகங்களும் இடம்பெற்றுள்ளன. கன்கா தேசியப் பூங்கா, பெஞ்ச் தேசியப் பூங்கா, குகமால் தேசியப் பூங்காl மற்றும் சாத்புரா தேசியப் பூங்கா, பச்மரி உயிர்க்கோளக் காப்பகம், மேல்காட் புலிகள் காப்பகம், போரி காடு போன்ற இந்தியாவிலுள்ள தேசியப் பூங்காக்கள் பலவற்றுக்கு இம்மலைத் தொடரில் இடம் ஒதுக்கப்பட்டுள்ளது. சாத்புரா அறக்கட்டளை இப்பகுதியில் பாதுகாப்பு முயற்சிகளை ஒருங்கிணைக்கிறது, வளர்ச்சி மற்றும் உள்கட்டமைப்பு திட்டங்கள், பதிவு மற்றும் வேட்டையாடுதல் ஆகியவற்றிலிருந்து தொடர்ந்து சவால்களை எதிர்கொண்டு இம்மலைலைத் தொடரின் பாதுகாப்பில் அக்கறையுடன் செயல்படுகிறது.
புராணக் கதை
அரிவம்ச புராணத்தின் படி அந்த சாத்புரா மலையின் கீழ் அசுர குலத்தைச் சேர்ந்த தானவர்கள், தைத்தியர்கள் வாழ்ந்த "சத்பூர்" என்று அழைக்கப்படும் ஒரு நிலத்தடி நகரம் இருந்தது. பகவான் சிறீ கிருட்டிணர் அந்த நகரத்தின் கதவுகளை பூட்டிக் கொண்டு தானவர்களும் தைத்தியர்களும் வெளியே வருவதைத் தடுக்கிறார் என்பது அப்புரணக் கதையில் கூறப்பட்டுள்ளது.
சுற்றுலா
சாத்புரா மலைத்தொடரில் உள்ள தேசிய பூங்காக்கள், மலைவாழிடங்கள், பாதுகாக்கப்பட்ட பகுதிகள் மற்றும் நகரங்கள் யாவும் ஒவ்வோர் ஆண்டும் நூறாயிரக்கணக்கான பார்வையாளர்களை ஈர்க்கின்றன. இங்கே பட்டியலிடப்பட்ட இடங்கள் கிழக்கிலிருந்து மேற்கு நோக்கி உள்ளன.
மேற்கோள்கள்
பகுப்பு:இந்திய மலைத்தொடர்கள் பகுப்பு:இந்தியப் புவியியல் பகுப்பு:குஜராத்தின் புவியியல் பகுப்பு:மகாராட்டிரப் புவியியல் பகுப்பு:மத்தியப் பிரதேசப் புவியியல் பகுப்பு:இந்திய மலைகள்
கரேன் கில்லன்
கரேன் கில்லன் (Karen Gillan, பிறப்பு: 28 நவம்பர் 1987 ) ஒரு இசுக்கொட்லாந்து நடிகையாவார். இவர் 2010 முதல் 2013 வரை பிபிசி 1 என்ற தொலைக்காட்சியில் யார் டாக்டர் என்ற மருத்துவத் தொலைக்காட்சி தொடரில் 'ஆமி பொண்ட்' என்ற கதாபாத்திரத்தில் நடித்தார். இவர் மார்வெல் வரைக்கதை கதாபாத்திரமான நெபுலா என்ற மீநாயகன் கதாபாத்திரத்தில் கார்டியன்ஸ் ஒப் த கலக்ஸி (2014), கார்டியன்ஸ் ஆப் தி கேலக்ஸி 2  (2017), அவெஞ்சர்ஸ்: இன்பினிட்டி வார் (2018) மற்றும் அவெஞ்சர்ஸ்: எண்ட்கேம் (2019) போன்ற திரைப்படங்களில் நடித்ததன் மூலம் எல்லோராலும் அறியப்படும் நடிகையாவார்.
வெளி இணைப்புகள்
பகுப்பு:1987 பிறப்புகள் பகுப்பு:வாழும் நபர்கள் பகுப்பு:இசுக்கொட்லாந்து திரைப்பட நடிகைகள் பகுப்பு:இசுக்கொட்லாந்து தொலைக்காட்சி நடிகைகள் பகுப்பு:மாதிரி நடிகைகள் பகுப்பு:திரைக்கதை ஆசிரியர்கள் பகுப்பு:திரைப்படத் தயாரிப்பாளர்கள் பகுப்பு:மீநாயகன் திரைப்பட நடிகர்கள்
கண்டரமாணிக்கம் ஊராட்சி
கண்டரமாணிக்கம் ஊராட்சி (Kandaramanickam Gram Panchayat), தமிழ்நாட்டின் சிவகங்கை மாவட்டத்தில் உள்ள கல்லல் வட்டாரத்தில் அமைந்துள்ளது. இந்த ஊராட்சி, திருப்பத்தூர் சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3996 ஆகும். இவர்களில் பெண்கள் 2044 பேரும் ஆண்கள் 1952 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சிவகங்கை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மருகலகுருசி ஊராட்சி
மறுகால்குறிச்சி
மறுகால்குறிச்சி ஊராட்சி (Marukalakuruchi Gram Panchayat), தமிழ்நாட்டின் திருநெல்வேலி மாவட்டத்தில் உள்ள நாங்குநேரி வட்டாரத்தில் அமைந்துள்ளது. இந்த ஊராட்சி, நாங்குநேரி சட்டமன்றத் தொகுதிக்கும் திருநெல்வேலி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011-ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2625 ஆகும். இவர்களில் பெண்கள் 1310 பேரும் ஆண்கள் 1315 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருநெல்வேலி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
புங்குடுதீவு மடத்துவெளி பாலசுப்பிரமணியர் கோவில்
மடத்துவெளி பாலசுப்பிரமணியர் கோவில் இலங்கையின் வடக்கே புங்குடுதீவில் மடத்துவெளி கிராமத்தில் அமைந்துள்ள ஒரு முருகன் கோயில் ஆகும். இது உள்ளூர் மக்களால் சின்ன நல்லூர் என அழைக்கப்படுகிறது.
அமைவிடம்
புங்குடுதீவினுள் நுழைந்ததும் முதலில் வரும் கிராமம் மடத்துவெளி. இக்கிராமத்தினுள் நுழைந்ததும் பிரதான வீதியின் வலது புறம் நெடுகிலும் உள்ள நெல் வயல்களின் நடுவே கிழக்கு நோக்கி இக்கோவில் அமைந்துள்ளது.
வரலாறு
இளந்தாரி நாச்சிமார் கோவில் என்ற தொன்மைப் பெயரைக் கொண்ட இக்கோவில் சுமார் நானூறு ஆண்டுகள் பழமை வாய்ந்ததாகும். நானூறு ஆண்டுகளுக்கு முன்னே வள்ளி நாச்சியார் அயல் கிராமத்தில் இருந்து மடத்துவெளி கிராமத்தைச் சேர்ந்தவரை திருமணம் செய்தார். மணமகளான நாச்சியார் மணமகன் வீட்டில் மூன்று நாள் தங்கி வழமைப்படி இருந்தார். மூன்றாம் நாள் காலை நாச்சியார் முன் புறம் உள்ள வயலில் இறங்கிய போது வயலின் உரிமையாளர் "நீர் புகுந்த வீடு எம்மோடு சேர்ந்து வாழும் தகுதி அற்றது," என்று ஏளனம் செய்தார். இதனைக் கேட்டு கவலையுற்ற நாச்சியார் அதே இடத்திலேயே தனது தாலியைக் கழற்றி அந்த வயல் வரம்பில் ஒரு கல்லின் மீது வைத்து சிரட்டையால் மூடி விட்டுத் தனது பிறந்த வீட்டுக்கு சென்று விட்டார். இதனை கண்ட இவரது கணவர் அன்று முதல் அதே இடத்தில அந்த கல்லை வைத்து ஒரு கோவிலை உருவாக்கி வழிபட்டு தானும் மறுமணம் செய்து வாழ்ந்து வந்தார். வள்ளி நாச்சியார் தனது பிறந்த ஊருக்கு சென்று அங்கே உள்ள இழுப்பண்ணை என்னும் இடத்தில் ஒரு ஆலயத்தை வைத்து வழிபட்டார். அந்த ஆலயம் வல்லன் இழுப்பண்ணை நாச்சிமார் கோவில் என் இப்போதும் அழைக்கப்படுகின்றது.
மடத்துவெளி நாச்சிமார் கோவிலின் தெற்கில் ஒரு அரசமரம் நின்றது. அங்கே ஒரு பாம்பு ஒன்று வாழ்ந்து வந்ததாகவும் கூறப்படுகின்றது. இந்த அரச மரத்தின் வேரானது நீளமாக பக்கத்தில் இருந்த சுண்ணாம்பினால் ஆன மடப்பள்ளி அடிப்பக்கம் வரை ஒரு மனித கை கால் உருவில் படர்ந்திருந்ததகவும் வரலாறு கூறுகிறது.
இவ்வாலயம் 1960களில் புனரமைக்கப்பட்டு அதன் உரிமையாளராக வேலுப்பிள்ளை சபாபதி என்பவர் இருந்து வந்தார். இவரது வறுமை காரணமாக தொடர்ந்து இவ்வாலயத்தை வர்த்தகர் வி.அருணாசலம் பொறுப்பேற்ற பின்னர் முற்று முழுதாக ஆலயம் புனரமைக்கப்பட்டது. கருவறையின் உள்ளே வேலாயுதமும் வடமேற்கு மூலையில் நாச்சியாரின் விக்கிரகமும் பிரதிட்டை செய்யப்பட்டு ஆலயத்தின் பெயரும் பாலசுப்ரமணியர் கோவில் என்றும் மாற்றப்பட்டது. அருணாசலத்தைத் தொடர்ந்து வர்த்தகர் வி. இராமநாதன் பொறுப்பேற்றார். இவரது முயற்சியில் இவ்வாலயத்தில் 1970களின் ஆரம்பத்தில் புங்குடுதீவிலேயே முதன் முதலாக முறையான முற்றிலும் சித்திர வேலைப்பாட்டில் முடி வரை அமையப்பெற்ற சித்திரத் தேர் கட்டப்பட்டு வீதியுலா வந்தது. அத்தோடு அழகான தேர்முட்டியும் அமைக்கப்பட்டது. மடத்துவெளி வர்ததகர் அண்ணாமலை மாணிக்கம் தனது மனைவி நினைவாக ஒரு அன்னதான மண்டபத்தை அமைத்து கொடுத்துள்ளார். திருவிழாக் காலத்தில் இங்கே அன்னதானம் நடைபெறும்.
திருவிழாக்கள்
இவ்வாலயத்தின் திருவிழாக்கள் மிக கட்டுப்பாட்டுடன் முறையான சைவ விதிமுறைக்கு ஏற்ப நடைபெறுவது வழக்கம். திருவிழா தினமும் பகலும் இரவும் பன்னிரண்டு மணிக்கே முற்றாக முடிவுறும். அத்தோடு சமய கொள்கைகளுக்கு உட்படாத திரைப்படப் பாடல்களைக் கொண்ட நிகழ்ச்சிகள் கேளிக்கை, வேடிக்கை நிகழ்ச்சிகள் தடை செய்யப்பட்ட நிலையிலேயே திருவிழா நடைபெறும்.
அண்மை காலநிலை
1991 காலப் பகுதியில் இராணுவம் உட்புக பெரும்பாலான மக்கள் இடம்பெயர ஆலயம் பொலிவிழந்து போனது. பின்னர் புதிய பரிபாலன சபையும் உருவாகியது. 2002 முதல் மீண்டும் தினசரி நைவேத்தியக் கிரியைகள் நடைபெற்று வருகின்றன.
பகுப்பு:புங்குடுதீவில் உள்ள கோயில்கள்
புரோமித்தியம்(III) ஐதராக்சைடு
தயாரிப்பு
புரோமித்தியம்(III) உப்புடன் அமோனியா நீரைச் சேர்த்து வினைபுரியச் செய்வதால் புரோமித்தியம்(III) ஐதராக்சைடு உருவாகிறது. படிக வடிவமற்று ஊதா-இளஞ்சிவப்பு நிறத்தில் திண்மமாக இவ்வுப்பு வீழ்படிவாகிறது. தண்ணீர் சேர்த்து வீழ்படிவை சூடுபடுத்தினால் பிற ஐதராக்சைடுகளின் உருவொத்த அறுகோணப் படிகங்களாக உருவாகிறது.:
மேற்கோள்கள்
பகுப்பு:புரோமித்தியம் சேர்மங்கள் பகுப்பு:ஐதராக்சைடுகள்
பேரியம் சிடானேட்டு
பேரியம் சிடானேட்டு (Barium stannate) என்பது BaSnO3  என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். வெள்ளீயம் மற்றும் பேரியம் தனிமங்களின் ஆக்சைடு சேர்மம் பேரியம் சிடானேட்டு எனப்படுகிறது. பெரோவ்சிகைட்டு கட்டமைப்பு கொண்ட படிகமான இது அகன்ற ஆற்றல் இடைவெளி கொண்ட குறைக்கடத்தியாகும்.
மேற்கோள்கள்
பகுப்பு:பேரியம் சேர்மங்கள் பகுப்பு:சிடானேட்டுகள் பகுப்பு:குறைக்கடத்திப் பொருட்கள் பகுப்பு:ஆக்சைடுகள் பகுப்பு:பெரோவ்சிகைட்டுகள்
கீர் பவானி கோவில்
கீர் பவானி (Kheer Bhawani) இந்தியாவின் சம்மு காசுமீர் மாநிலத்தில் அமைந்துள்ள இந்து கோவில் ஆகும். இக்கோவில் கீர் பவானி எனும் இந்துக் கடவுளுக்கான கோவிலாகும். இது சிறிநகர் நகருக்கு கிழக்கே 14 மைல்கள் தொலைவில் குல் முல் கிராமத்தில் அமைந்துள்ளது. காசுமீர் இந்துகளின் வழிபாட்டிடம் ஆகும். கீர் எனும் சொல்லுக்கு கூழ் என்று பொருள். இக்கோவிலில் கடவுளுக்கு அரிசிக் கூழ் படைக்கப்படுவதால் கீர் எனும் சொல் கோவிலின் பெயருடன் இணைந்துகொண்டது. இந்துக்களின் நம்பிக்கையின்படி இக்கோவிலின் கடவுளுக்கு மஹாரக்ஞ தேவி, ரங்ஞ தேவி, ராஞ்சி, பகவதி என மேலும் பல பெயர்கள் உண்டு.
புகைப்படத் தொகுப்பு
பகுப்பு:சம்மு காசுமீரில் உள்ள இந்துக் கோயில்கள் பகுப்பு:இந்து யாத்திரைத் தலங்கள்
மாலூர்
மாலூர் என்பது இந்திய மாநிலமான கேரளாவில் கண்ணூர் மாவட்டத்தில் தலசேரி வட்டத்தில் உள்ள ஒரு ஊராட்சி ஆகும்.. இது பேராவூர் மண்டலத்திற்கு உட்பட்டது. . இது மாநில அளவில் கூத்துபறம்பு சட்டமன்றத் தொகுதிக்குள்ளும், தேசிய அளவில் கண்ணூர் மக்களவைத் தொகுதிக்குள்ளும் அடங்கும். .
சுற்றியுள்ள இடங்கள்
கிழக்கு: பேராவூர் ஊராட்சி
வடக்கு: புரளி மலை
தெற்கு: இடும்பை,கண்டேரிப்பொயில், மாங்காட்டிடம் ஊராட்சிகள்
மேற்கு: மட்டன்னூர் நகராட்சி
சான்றுகள்
பகுப்பு:கண்ணூர் மாவட்டத்தில் உள்ள ஊர்களும் நகரங்களும்
திருப்தி தேசாய்
திருப்தி தேசாய் (Trupti Desai) என்பவர் ஒரு இந்திய பாலினச் சமனிலை செயற்பாட்டாளர் மற்றும் மும்பையில் செயல்படும்  பூமாதா பிரிகெட் என்ற  சமூக செயற்பாட்டு அமைப்பின் நிறுவனர் ஆவார். இவர் மற்றும் இவரது அமைப்பினர் மகாராட்டிரத்தில் உள்ள வழிபாட்டுத் தலங்களான சனி சிகதாபூர் கோயில், திரிம்பகேஸ்வரர் கோயில், நாசிக், கோலாபூரில் உள்ள மகாலட்சுமி கோயில் போன்ற இந்து சமய வழிபாட்டு இடங்களில் பெண்களுக்கு அனுமதி மறுக்கப்பட்டு வருவதை எதிர்த்து பரப்புரை செய்து வருகின்றனர்.
தனிப்பட்ட வாழ்க்கை
தேசாய் கர்நாடக மாநிலம் நிபானி வட்டத்தில் பிறந்தவர். இவரது தந்தை தனது குடும்பத்தை ஒரு ஆசிரமத்தில் விட்டுவிட்டார். இவரது தாயார் இவரையும் இவரின் இரு உடன்பிறப்புகளையும் வளர்த்து ஆளாக்கினார். இவர்  ஸ்ரீமதி நதிபாய் தாமோதர் தாக்கர்சே (எஸ்என்டீடி) மகளிர் பல்கலைக்கழகத்தின் புனே வளாகத்தில் பட்டப்படிப்பு படிக்கச் சேர்ந்தார் ஆனால்  முதல் ஆண்டிற்குப் பிறகு குடும்பச் சூழல்  காரணமாக படிப்பைக் கைவிடவேண்டி இருந்தது.
தேசாய்க்கு திருமணம் ஆகி ஒரு மகன் இருக்கிறார். அவரது கணவர் பிரசாந்த் தேசாயைப் பற்றிக் குறிப்பிடும்போது அவர் ஒரு  "ஆன்மீகவாதி" என்றும் கோலாப்பூர் ககங்கிரி மகாராஜை பின்பற்றுபவர் என்று கூறுகிறார்.
செயல்பாடுகள்
இவர் இந்து கோயில்களில் பெண்களுக்கான உரிமையை நிலைநாட்டும் பணியை மேற்கொண்டது அல்லாமல் பிற சமய வழிபாட்டு இடங்களிலும் இதை விரிவுபடுத்தினார். 2016 ஆம் ஆண்டு ஹாஜி அலி தர்காவில் பெண்கள் நுழைய அனுமதிக்கவேண்டும் என்று கோரி போராடினார். அதைத் தொடர்ந்து உயர் நீதிமன்றத்தில் தொடர்ந்த வழக்கினால் தர்காவில் பெண்கள் நுழைய விதிக்கப்பட்டிருந்த தடை நீக்கப்பட்டது.
மேற்கோள்கள்
பகுப்பு:வாழும் நபர்கள் பகுப்பு:மகாராட்டிர அரசியல்வாதிகள் பகுப்பு:பெளகாவி மாவட்ட நபர்கள் பகுப்பு:21-ஆம் நூற்றாண்டு இந்திய அரசியல்வாதிகள்
கொடைக்கானல் ஊராட்சி ஒன்றியம்
கொடைக்கானல் ஊராட்சி ஒன்றியம் (KODAIKANAL PANCHAYAT UNION), இந்தியாவின் தமிழ்நாட்டின் திண்டுக்கல் மாவட்டத்தில் உள்ள பதினான்கு ஊராட்சி ஒன்றியங்களில் ஒன்றாகும். இந்த ஊராட்சி ஒன்றியம் பதினைந்து ஊராட்சி மன்றங்களை கொண்டுள்ளது. இவ்வூராட்சி ஒன்றியத்தின் வட்டார வளர்ச்சி அலுவலகம் கொடைக்கானலில்  இயங்குகிறது.
ஊராட்சி மன்றங்கள்
கொடைக்கானல் ஊராட்சி ஒன்றியத்தில் உள்ள 15 கிராம ஊராட்சி மன்றங்களின் விவரம்:
மேற்கோள்கள்
பகுப்பு:திண்டுக்கல் மாவட்ட ஊராட்சி ஒன்றியங்கள்
தேவியானந்தல் ஊராட்சி
தேவியானந்தல் ஊராட்சி (Deviyandal Gram Panchayat), தமிழ்நாட்டின் கள்ளக்குறிச்சி மாவட்டத்தில் உள்ள திருநாவலூர் வட்டாரத்தில் அமைந்துள்ளது. இந்த ஊராட்சி, உளுந்தூர்பேட்டை சட்டமன்றத் தொகுதிக்கும் விழுப்புரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1630 ஆகும். இவர்களில் பெண்கள் 818 பேரும் ஆண்கள் 812 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
முக்கிய இடங்கள்:
1.தேவந்தூர் ஏரி
2.பூவத்தம்மன் கோவில்
3.மாரியம்மன் கோவில்
4.மாதா கோவில்
5.முருகன் கோவில் மைதானம்
6.பழைய மாரியம்மன் கோவில்
மேற்கோள்கள்
புதுவேட்டக்குடி முடிக்கொண்டேஸ்வரர் சுவாமி கோயில்
புதுவேட்டக்குடி முடிக்கொண்டேஸ்வரர் சுவாமி கோயில் தமிழ்நாட்டில் பெரம்பலூர் மாவட்டம், புதுவேட்டக்குடி என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் முடிகொண்டேசுவரர் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
மேற்கோள்கள்
பகுப்பு:பெரம்பலூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
குருத்து (இதழ்)
குருத்து  2000 களில் சுவிட்சர்லாந்தில் இருந்து மாதாந்தம் வெளிவந்த தமிழ் சிற்றிதழ் ஆகும். இதன் ஆசிரியர்  ப. மயூரன் ஆவார். இது தெளிதமிழ் வளர்க்க, தமிழ் உணர்வையும், தமிழர் வரலாற்றையும் விதைக்க எனக் கூறி படைப்புக்களை வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.
உசாத்துணைகள்
பகுப்பு:கலை இலக்கிய தமிழ் இதழ்கள் பகுப்பு:சுவிட்சர்லாந்துத் தமிழ் இதழ்கள் பகுப்பு:2000 களில் வெளிவந்த தமிழ் இதழ்கள்
ஏ-11 நெடுஞ்சாலை (இலங்கை)
ஏ-11 நெடுஞ்சாலை இலங்கையிலுள்ள ஒரு முதற்தர பிரதான வீதி. இது மரதங்கடவலையையும் திருக்கொண்டைமடுவையும் இணைக்கிறது.
ஏ-11 நெடுஞ்சாலை மரதங்கடவெலையை கனேவெபொலை, ஹபரணை, மொரகஸ்வெவை, மின்னேரியா, பொலன்னறுவை, கதுருவெலை, மன்னம்பிட்டி, வெலிகந்தை, புனானை, வாகரை ஊடாக திருக்கொண்டைமடுவுடன் இணைக்கிறது. ஏ-11 நெடுஞ்சாலையின் மொத்த தூரம் 129.36 கிலோ மீட்டர்கள் ஆகும்.
1960
1960 (MCMLX) ஒரு வெள்ளிக்கிழமையில் ஆரம்பமான ஒரு கிரிகோரியன் நெட்டாண்டாகும்.
மேற்கோள்கள்
*
தமிழ்நாடு செவிலியர் மற்றும் தாதியர் குழுமம்
தமிழ்நாடு செவிலியர் மற்றும் தாதியர் குழுமம் (Tamilnadu Nurses and Midwives Council) 1926-ல் ஆரம்பிக்கபட்டது. இது தமிழ்நாடு செவிலியர்களின் பதிவு மற்றும் படிப்பு கல்வி நிலையங்களுக்கு அனுமதி வழங்கும் குழுமம் ஆகும். இக் குழுவில், செவிலியர் மற்றும் தாதியர் (மகப்பேறு செவிலியர்), செவிலிய உதவியாளர் மற்றும் பல்நோக்கு மருத்துவப் பணியாளர், மருத்துவக் கண்காணிப்பாளர் ஆகியோர் பதிவு செய்து கொள்ளலாம். முதன்முதலாக இந்தியாவில் இத்தகு குழுமம் தமிழகத்தில்தான் ஆரம்பிக்கப்பட்டது.
பணிகள்
தமிழ்நாடு செவிலியர் மற்றும் தாதியர் குழுமம் கீழ்வரும் செயற்பாடுகளைக் கொண்டுள்ளது.
மேற்கோள்கள்
பகுப்பு:தமிழ்நாட்டு அமைப்புகள்
வரதட்சணை மரணம்
வரதட்சிணை மரணங்கள் (Dowry deaths) என்பது வரதட்சணைக் கொடுமையால் கணவன் மற்றும் கணவன் வீட்டைச் சார்ந்த உறவினர்களால் துன்புறுத்தலுக்கும் சித்திரவதைக்கும் ஆளாகிக் கொலை செய்யப்பட்ட அல்லது தற்கொலைக்குத் தூண்டப்பட்ட பெண்களின் மரணங்களைக் குறிக்கிறது.
வரதட்சணை மரணங்கள் இந்தியா, பாகிஸ்தான், வங்காள தேசம், ஈரான் ஆகிய நாடுகளில் நிகழ்கிறது. இந்தியாவில் அதிக எண்ணிக்கையில் 2010 ஆம் ஆண்டில் வரதட்சணை மரணங்கள் (8391) பதிவு செய்யப்பட்டன. அதாவது 100,000 பெண்களில் 1.4 பேர் வரதட்சணை மரணமடைந்தனர். பாகிஸ்தானில் பதிவான வரதட்சணை மரணங்களின் எண்ணிக்கை 2000; 100,000 பெண்களில் 2.45 பெண்கள் இம்மரணத்துக்கு உள்ளாகின்றனர். மக்கட்தொகைக் கணக்கில் பார்க்கும்போது பாகிஸ்தானில் தான் வரதட்சணை மரணங்களின் விகிதம் அதிகமானதாகவுள்ளது.
வன்கலவி, மணமகள் எரிப்பு, பெண்களைக் கேலி செய்தல், அமிலத் தாக்குதல் போன்று வரதட்சணை மரணமும் பெண்களுக்கு எதிரான வன்கொடுமைகளுள் ஒன்றாக கருதப்படுகிறது.
இந்தியா
வரதட்சணைக் கொடுமையின் காரணத்தாலேயே இம்மரணங்கள் நிகழ்கின்றன. இம்மரணங்களில் பெரும்பாலான தற்கொலைகள் தூக்கில் தொங்குதல், கொடிய நஞ்சை உண்ணுதல் மூலமாகவே நடைபெறுகின்றன. பல மரணங்கள் பெண்கள் தீ விபத்தால் இறந்ததுபோல, கணவன் அல்லது அவனது உறவினரால் சோடிக்கப்படுகின்றன. பெண்கள் எரியூட்டப்படும் மரணங்களே இந்தியாவில் பெரும்பாலான வரதட்சணை மரணங்களாக உள்ளன. பெண்களின் கொலை அல்லது தற்கொலை போன்ற வரதட்சணை மரணங்களுக்கு மணமகன் வீட்டாரே காரணமாக அமைகின்றனர்.
இந்திய குற்றப்பதிவு அமைப்பின் அறிக்கையின்படி, உலகிலேயே இந்தியாவில்தான் அதிக எண்ணிக்கையிலான வரதட்சணை மரணங்கள் நிகழ்ந்துள்ளன. 2012 ஆம் ஆண்டில் மட்டும் இந்தியாவின் பலபகுதிகளிலிருந்து 8233 வரதட்சணை மரணங்கள் பதிவாயின. அதாவது இந்தியாவில் ஒவ்வொரு 90 நிமிடங்களுக்கும் ஒரு பெண் வரதட்சணைக் கொடுமையால் எரிக்கப்படுகிறாள் அல்லது ஒரு ஆண்டில் ஒரு லட்சம் பெண்களுக்கு 1.4 பெண்களின் மரணத்திற்கு வரதட்சணைக் கொடுமை காரணமாக அமைகிறது. பாகிஸ்தான், வங்காள தேசங்களோடு ஒப்பிடும்போது இந்தியாவின் வரதட்சணை மரண விகிதம் குறைவு என்றாலும் இந்தியாவில் இது ஒரு முக்கியமான சமூகச் சிக்கலாகவே உள்ளது. ஒரு ஒப்பீட்டுப்பார்வைக்காக, உலக முழுவதுமாக பெண்கள் கொலைசெய்யப்படும் விகிதம் ஒரு லட்சம் பெண்களுக்கு 3.6 பெண்கள்; வட ஐரோப்பியாவில் ஒரு லட்சத்திற்கு 1.6 பேர் என்ற 2012 ஆண்டிற்கான ஐக்கிய நாடுகள் சபையின் அறிக்கையைக் கருத்தில் கொள்ளலாம்.
1996 ஆம் ஆண்டு அறிக்கையின்படி, இந்தியக் காவற்துறையில் ஒவ்வொரு ஆண்டும் 2500 மணமகள்-எரிப்பு நிகழ்வுகள் பதிவாகியுள்ளன. 2011 ஆண்டில் இந்தியாவில் 8331 வரதட்சணை மரணங்கள் பதிவாகியுள்ளதாக இந்திய தேசியக் குற்றப் பதிவுகள் கழகம் (NCRB)தெரிவிக்கிறது. இந்திய மக்கட்தொகையின் பத்தாண்டுகால அதிகரிப்பின் சதவீதம் 17.6% என்ற நிலையில், 1998 ஆம் ஆண்டின் பதிவுகளோடு (7146) ஒப்பிட, 2008 ஆம் ஆண்டில் பதிவான  வரதட்சணை மரணங்களின் எண்ணிக்கை (8172) 14.4 சதவீதம் அதிகரித்துள்ளது இத்தகைய மரணங்களில் அநேகமானவை வெளிக்கொணரப்படாமல் மறைக்கப்பட்டுவிடுகின்ற நிலையில், நிகழும் அனைத்து வரதட்சணை  மரணங்களும் பதிவாவதில்லை; எனவே மேலே தரப்படும் எண்ணிக்கை துல்லியமானதல்ல  என்ற விமரிசனத்திற்கு இக்கணக்கீடு உள்ளாகிறது.
இந்தியாவில் நடைபெறும் வரதட்சணை மரணங்கள் மதம் அல்லது சாதியைச் சார்ந்ததாக இல்லை. அனைத்து மதங்களிலும் அவற்றின் மொத்த மக்கட்தொகையைப் பொறுத்து சம விகித அளவினதாகவே இம்மரணங்கள் நிகழ்கின்றன.
தடை
இந்திய வரதட்சணை தடைச் சட்டம் 1961, வரதட்சணை கேட்பதையும், தருவதையும், ஏற்றுக்கொள்வதையும் தடை செய்கிறது. திருமணம் நடைபெறுவதற்கு முன்நிபந்தனைகளாகக் கேட்கப்படும் அல்லது தரப்படும் பரிசுகள் 'வரதட்சணை'யாகக் கருதப்படுகிறது. முன்நிபந்தனைகளற்றுத் தரப்படும் அல்லது பெறப்படும் பரிசுகள் வரதட்சணையாகக் கருதப்படுவதில்லை. மேலும் அது சட்டத்திற்குப் புறம்பானதுமில்லை. வரதட்சணை கேட்ட அல்லது அளித்த குற்றத்திற்கு ஆறு மாதங்கள் வரையிலான சிறைத் தண்டனையோ, ₹ 5000 வரையிலான அபராதமோ விதிக்கப்படலாம்.
வரதட்சணை மரணங்களை ஒழிப்பதற்காக இந்தியப் பெண்களின் உரிமைச் செயற்பாட்டாளர்கள் 40 ஆண்டுகளுக்கும் மேலாகப் போராடி வந்ததன் பலனாக "வரதட்சணை தடைச் சட்டம் 1961", "இந்திய தண்டனைச் சட்டப்பிரிவு 498 a" (1983 இல் இயற்றப்பட்டது) ஆகியவை செயற்பாட்டிற்கு வந்துள்ளன. "குடும்ப வன்முறையிலிருந்து பெண்களுக்குப் பாதுகாப்புச் சட்டம் 2005" (PWDVA) இன் கீழ், குடும்ப வன்முறை பாதுகாப்பு அலுவலரிடம் முறையீடு செய்வதன் மூலம் பெண்கள் தங்களுக்கு நேரும் வரதட்சணை வன்கொடுமைகளுக்கு ஒரு முடிவு கட்ட முடியும்.
பாகிஸ்தான்
பாகிஸ்தானில் திருமணத்தின்போது வரதட்சணை எதிர்பார்ப்பதும் அளிப்பதும் கலாச்சாரத்தில் கலந்த ஒரு நிகழ்வாகவே உள்ளது. பாகிஸ்தானின் ஒவ்வொரு பகுதியிலும் நடைபெறும் 95% க்கும் மேலான திருமணங்களில், மணமகளின் குடும்பத்திலிருந்து மணமகன் குடும்பத்திற்கு பணப்பரிமாற்றம் நடைபெறுகிறது..
பத்தாண்டு காலங்களாகப் பாகிஸ்தானில் வரதட்சணை மரணங்களின் எண்ணிக்கை அதிகமாகியுள்ளது  வரதட்சணை தொடர்பான கொடுமைகளும்  மரணங்களும் பல்வேறு இடங்களிலும் பரவலாக நடைபெறுகிறது   பாகிஸ்தானில் ஒரு ஆண்டிற்கு நிகழும் இம்மரணங்களின் எண்ணிக்கை  2000, அதாவது ஒரு லட்சம் பெண்களுக்கு 2.45 பெண்கள் என்ற விகிதம், பாகிஸ்தானை உலகிலேயே அதிக அளவிலான வரதட்சணை மரணங்கள் நிகழும் நாடு என நிலைநிறுத்துகிறது.
பாகிஸ்தானின் வரதட்சணை மரண விகிதத்தில் முரண்பாடுள்ளதாகக் கருதப்படுகிறது. பாகிஸ்தானில் அனைத்து வரதட்சணை மரணங்களும் அலுவலர்களால் பதிவு செய்யப்படுவதில்லையென்றும் பதிவுக் கணக்கில் வரும் மரணங்களின் எண்ணிக்கையைவிட உண்மையான எண்ணிக்கை அதிகமானதாகும் என்றும் இதழாளர்களால் குற்றச்சாட்டுக்கள் முன்வைக்கப்படுகின்றன. எடுத்துக்காட்டாக, சராசரியாக ஒரு ஆண்டிற்கு ஒரு லட்சம் பெண்களுக்கு 33 பேர் சமையல் அடுப்பு விபத்துள்ளாகின்றனர் என்றும் அதில் 16 பேர் கட்டாய விபத்துகுட்படுத்தப்படுகின்றனர் (49%) என்றும் ஒரு அறிக்கை தெரிவிக்கிறது.
வரதட்சணைக்கு பாகிஸ்தானிய ரூபாய் 30000, பரிசுகளுக்கு பாகிஸ்தானிய ரூபாய் 50000 என மேல் எல்லையாக பாகிஸ்தானின் "வரதட்சணை மற்றும் பரிசுகள் (கட்டுப்பாடு) சட்டமுன்வரைவு", 2008 கட்டுப்பாடு விதிக்கிறது. சட்டப்படி, மணமகன் வீட்டார் வரதட்சணையை வற்புறுத்திக் கேட்பதும், திருமணத்துக்கு முன்னரோ அல்லது திருமணத்தின் போதோ வரதட்சணையை காட்சிப்படுத்துவதும் சட்டமீறலாகும். எனினும் இச்சட்டத்துடன் இது போன்ற பிற வரதட்சணைக்கெதிரான சட்டங்கள் 1967, 1976,  1998; "குடும்ப வழக்காடுமன்றச் சட்டம்", 1964 ஆகியவற்றையும் செயற்படுத்த இயலாத நிலையுள்ளது. மேலும் பாகிஸ்தானின் காவற்துறையினர் வரதட்சணை தொடர்பான குடும்ப வன்முறை வழக்குகளைப் பதிவுசெய்ய மறுக்கின்றனர் என பாகிஸ்தானிய செயற்பாட்டாளர்கள் கூறுகின்றனர்.
வங்காள தேசம்
வங்காள தேசத்திலும் வரதட்சணை மரணங்கள் அதிகளவில் நிகழ்கின்றன. வரதட்சணைக் கொடுமையால் இறக்கும் பெண்களின் எண்ணிக்கை, ஒரு லட்சம் பெண்களுக்கு 0.6 -2.8 பெண்கள் எனப் பதிவாகியுள்ளது. தூண்டப்பட்டத் தற்கொலைகள், தீ எரிப்புகள், மேலும் பிற குடும்ப வன்முறைகள் என இம்மரணங்கள் நிகழ்கின்றன. 2013 ஆம் ஆண்டின் அறிக்கையின்படி, பத்துமாத காலத்தில் 4470 பெண்கள் வரதட்சணை வன்கொடுமையால் பாதிக்கப்பட்டுள்ளனர், அதாவது ஒரு லட்சம் பெண்களில் 7.2 மணமகள்கள் வரதட்சணை வன்கொடுமைக்குள்ளாகி உள்ளனர்.
ஈரான்
பழங்காலத்திலிருந்தே பெர்சியாவில் காணப்பட்ட ஒரு வழமையாக வரதட்சணை ( jahīz jahaz or jaheez, ج‍ﮩ‍یز) இருந்துள்ளது. வரதட்சணை தொடர்பான வன்கொடுமைகளும் மரணமும் ஈரானிய நாளிதழ்களில் வெளியாகியுள்ளன. அவற்றுள் சில ஆங்கில ஊடகங்களிலும் வெளியாகியுள்ளன.
பன்னாட்டளவில் வரதட்சணை வன்முறை ஒழிப்பு
வரதட்சணை மரணங்களின் பதிவுகள் பல நாடுகளிலுமுள்ள மக்களின் கவனத்தை ஈர்த்துள்ளது. இம்மரணங்களை முற்றிலுமாக ஒழிக்க வேண்டும் என்ற நோக்கோடு உலகளவில் பல இயக்கங்கள் முனைப்பாகப் செயற்பட்டு வருகின்றன. அவற்றுள் முக்கியப் பங்கு வகிப்பது ஐக்கிய நாடுகள் சபையாகும். இது வரதட்சணை வன்கொடுமைகள் உள்ளிட்டப் பெண்களுக்கு எதிரான பல வன்முறைகளை ஒழிக்க முயற்சிகளை மேற்கொண்டு வருகிறது.
பன்னாட்டு மன்னிப்பு அவை, மனித உரிமைகள் கண்காணிப்பகம் , வி-டே  போன்ற பல தனியார் அமைப்புகளும் பெண்களுக்கெதிரான வன்முறைகளை ஒழிப்பதற்காகப் பரப்புரைகள், நிதி திரட்டல் ,  விழிப்புணர்வு கலைநிகழ்ச்சிகள் எனப் பல வழிகளில் போராடி வருகின்றன.
வெளியிணைப்புகள்
பகுப்பு:பெண்களுக்கு எதிரான வன்முறை பகுப்பு:2015 பெண்கள் வரலாற்று மாதத்தில் உருவாக்கிய அல்லது மேம்படுத்திய கட்டுரைகள் பகுப்பு:இறப்புக் காரணிகள் பகுப்பு:குடும்ப வன்முறை பகுப்பு:இந்தியாவில் மகளிர் உரிமைகள்
தொப்புள்கொடி
தொப்புள்கொடி (Umbilical cord) என்பது, சூல்வித்தகம் உள்ள முலையூட்டி விலங்குகளில் கருப்பையினுள் விருத்தியடைந்து வரும் முளையம் அல்லது முதிர்கருவை, தாயின் நஞ்சுக்கொடியுடன் இணைக்கும் கொடிபோன்ற ஒரு அமைப்பாகும்.
தாயின் கருப்பையில் கருக்கட்டலின் விளைவால் உருவாகிய கருவானது குழந்தையாக விருத்தியடையும் போது, அதே கருவிலிருந்தே இந்த தொப்புட்கொடியும் உருவாகும். மனிதரில் இந்த தொப்புட்கொடியானது இரு தமனி அல்லது நாடிகளையும் (தொப்புள் நாடிகள்), ஒரு சிரை அல்லது நாளத்தையும் (தொப்புள் நாளம்) வழுவழுப்பான, கூழ்ப்பொருள் (jelly) போன்ற ஒரு பதார்த்தத்தினுள் அமிழ்ந்துள்ள நிலையில் கொண்டிருக்கும். தொப்புள் நாளமானது ஆக்சிசன், போசாக்கு நிறைந்த குருதியை நஞ்சுக்கொடியிலிருந்து முளையம் அல்லது முதிர்கருவுக்கு எடுத்துவரும். தொப்புள் நாடியானது ஆக்சிசன் அகற்றப்பட்ட, போசாக்கு குறைந்த குருதியை மீண்டும் நஞ்சுக்கொடிக்கு எடுத்துச் செல்லும்.
அடிக்குறிப்புகள்
பகுப்பு:கருவுறுதல்
ராஜபேரிகை (புதினம்)
ராஜபேரிகை, இந்தியாவில் பிரிட்டிஷ் பேரரசு கால் ஊன்ற காரணமாயிருந்த ராபர்ட் கிளைவ், தமிழகத்தின் அப்போதைய நிலை பற்றி சாண்டில்யன் எழுதிய புதினமாகும். இது மூன்று பாகங்களைக் கொண்ட ஒரே தொகுப்பாக அமைந்துள்ள நூலாகும்.
கதை மாந்தர்
ராபர்ட் கிளைவ், ராஜா பிரதாப் சிங், மானாஜி அப்பா, முராரிராவ், சந்தாசாகிப், முகமது அலி, கேப்டன் ஜின்ஜின்ஸ், கேப்டன் டால்டன், மேஜர் லாரன்ஸ், கவர்னர் ஸாண்டர்ஸ், ப்ரென்ச் கவர்னர் டூப்ளே, டிபுஸ்ஸி, விஜயகுமாரன், நந்தினி ஆகியோர் இக்கதையில் முக்கிய மாந்தராவர்.
வெளி இணைப்புகள்
பகுப்பு:வானதி பதிப்பக நூல்கள் பகுப்பு:சாண்டில்யனின் புதினங்கள்
பட்டுக்கோட்டை கோட்டை சிவன் கோயில்
பட்டுக்கோட்டை கோட்டை சிவன் கோயில் தஞ்சாவூர் மாவட்டத்திலுள்ள சிவன் கோயிலாகும்.
இறைவன், இறைவி
இங்குள்ள இறைவன் சந்திரசேகரர், இறைவி மங்களாம்பிகை. மூலவரை பிறைசூடும் தம்பிரான் என்றும் கூறுகின்றனர்.
வரலாறு
சோழர்களால் 11ஆம் நூற்றாண்டில் கட்டப்பட்டு பாண்டிய, விஜயநகர மன்னர்களால் புதுப்பிக்கப்பட்ட இக்கோயில் பின்னர் மாலிக் காபூர் படையெடுப்பிற்குப் பின் சிதிலமடைந்த நிலையில் இருந்தது.
பிற சன்னதிகள்
இக்கோயிலில் நாடியம்மன், தெட்சிணாமூர்த்தி, சப்தமாதர்கள், வீரபத்திரர், வள்ளி தெய்வானையுடன் கூடிய முருகன், குபேரன், நவக்கிரகங்கள், சண்டிகேஸ்வரர் உள்ளிட்டோர் காணப்படுகின்றனர். 60 ஆண்டுகளாக குடமுழுக்கு நடைபெறாமல் இருந்த இக்கோயிலில் விரைவில் குடமுழுக்கு நடைபெறவுள்ளது.
மேற்கோள்கள்
பகுப்பு:தஞ்சாவூர் மாவட்டத்திலுள்ள சிவன் கோயில்கள்‎
இப்தார்
thumb|[[எகிப்து நாட்டில் இப்தார்]] thumb|ஆட்டிறைச்சியைப் பொடியாக நறுக்கிச் சமைத்து மைதாப்புரோட்டாவுக்குள் வைத்துச் செய்யப்படும் கீமா புரோட்டா. பெங்களூர் கடை ஒன்றில் இப்தார் (Iftar,إفطار) என்பது ரமலான் நோன்பு நோற்கும் இசுலாமியர் மாலையில் நோன்பை முடித்துக் கொள்ளும் பொருட்டு உணவு உண்ணும் நிகழ்வை குறிக்கும். நோன்பை முடித்துக் கொள்பவர்கள் ஒன்றாகக் கூடி இவ் உணவை உண்பது வழக்கம். இது ஞாயிறு மறைந்த பின்னரே உட்கொள்ளப்படுகிறது. நோன்பை முடிப்பதற்கு முதன் முதலாக ஈச்சம்பழத்தை உண்பது வழக்கம்.
ரமலான் திங்களின்போது இப்தார் நேரத்தில் பல வகையான சிறப்பு உணவுகளை இசுலாமியர் மிகுதியாக வாழும் பகுதிகளில் காண முடியும். தமிழ்நாட்டிலும் கேரளத்திலும் அரிசி மற்றும் கிராம்பு பட்டை போன்றவற்றால் செய்யப்படும் நோன்புக் கஞ்சியை மக்கள் உட்கொள்வர். இதை இசுலாமியரும் சில வேளைகளில் மற்ற சமயத்தவரும் நோன்பு இருப்பவர்களுக்குப் பரிமாறுவதுண்டு. இந்தியாவில் இசுலாமியர் மிகுதியாக வாழும் ஐதராபாத் நகரில் கலீம் என்ற உணவு முகன்மை பெறுகிறது. இவை தவிர சமோசா, மாட்டிறைச்சி வருவல், ஆட்டிறைச்சி கபாபு, சில இடங்களில் ஒட்டகக்கறி, பொரித்த காடை என பல வகையான இறைச்சி உணவுகள் உட்கொள்ளப்படுகின்றன.
இவற்றையும் காணலாம்
பகுப்பு:இசுலாம்
கடுத்துருத்தி சட்டமன்றத் தொகுதி
கடுத்துருத்தி சட்டமன்றத் தொகுதி, கேரளத்தின் 140 சட்டமன்றத் தொகுதிகளில் ஒன்று. இது கோட்டயம் மாவட்டத்தில் அமைந்துள்ளது. வைக்கம் வட்டத்தில் உள்ள கடுத்துருத்தி,  மாஞ்ஞூர்,  முளக்குளம்,  ஞீழூர் ஆகிய ஊராட்சிகளும்,  மீனச்சில் வட்டத்தில் உள்ள  கடப்லாமற்றம்,  காணக்காரி,  கிடங்ஙூர்,  குறுவிலங்காடு,  மரங்காட்டுபிள்ளி,  உழவூர்,  வெளியன்னூர் ஆகிய ஊராட்சிகளையும் கொண்டுள்ளது. .
யூசுப் சலீம்
யூசுப் சலீம் (Yousaf Saleem)  என்பவர் பாக்கித்தான் நாட்டைச் சேர்ந்த ஒரு  சட்ட நிபுணராவார். பாக்கித்தானில் பார்வையற்ற முதல் நீதிபதி என்று அறியப்படுகிறார். 2018 ஆம் ஆண்டு சூன் மாதம் 26 ஆம் தேதியன்று இவர். பதவியேற்றார்   சலீம் 2014 ஆம் ஆண்டில்  பஞ்சாப் பல்கலைக்கழகத்தில் இளநிலை சட்டப் படிப்புத் திட்டத்தில் தங்கப் பதக்கம் வென்றார். . 2017 ஆம் ஆண்டில் 6,500 பேர் எழுதிய நீதித்துறை தேர்வில் இவர் முதலிடம் பிடித்தார். நேர்காணல் செய்யப்பட்ட 21 பேரில் இவரும் ஒருவர், ஆனால் இவரது இயலாமை காரணமாக நேர்காணலில் தோல்வியடைந்தார். பாக்கித்தானின் உச்ச நீதிமன்றத்தின் தலையீட்டிற்குப் பிறகு, தகுதியின் அடிப்படையில் யூசுப் சலீம் நீதிபதியாகத் தேர்ந்தெடுக்கப்பட்டார். பாக்கித்தான் அரசியலமைப்பின் படி, மாற்றுத்திறனாளிகளை நீதிபதியாக்க முடியும் என்றும், அவ்வாறு செய்யாதது அடிப்படை உரிமைகளுக்கு எதிரானது என்றும் உச்ச நீதிமன்றம் அப்போது மேற்கோளிட்டுள்ளது.
யூசுப் சலீம் லாகூரைச் சேர்ந்தவர். ஒரு பட்டய கணக்காளரின் மகனாகப் பிறந்தார். தனது குடும்பத்தில் இளைய குழந்தையாக இருந்தார். இவருக்கு முன்னதாக குடும்பத்தில் நான்கு மூத்த சகோதரிகள் இருந்தனர். அவர்களில் இருவர் பார்வையற்றவர்கள். அவரது சகோதரி சைமா சலீம் பார்வையற்ற முதல் குடிமைப்பணி அலுவலர் ஆவார். அவர் கின்னார்ட் கல்லூரியில் தங்கப் பதக்கமும் 2007 ஆம் ஆண்டு  நடைபெற்ற குடிமைப் பணி தேர்வில் ஆறாவது இடத்தையும் பெற்றார். அவர் வெளிநாட்டு சேவைகளில் சேர்ந்தார். ஜெனீவா மற்றும் நியூயார்க்கில் உள்ள ஐ.நா.திட்டங்களில் பணியாற்றினார்.
புற இணைப்புகள்
பகுப்பு:பாக்கித்தானிய நீதிபதிகள் பகுப்பு:வாழும் நபர்கள்
மாத்தூர் ராக்காலம்மன் கோயில்
மாத்தூர் ராக்காலம்மன் கோயில் தமிழ்நாட்டில் காஞ்சிபுரம் மாவட்டம், மாத்தூர் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கேரி ஃபெலோஸ்
கேரி ஃபெலோஸ்|thumb|right கேரி ஃபெலோஸ் (Gary Fellows, பிறப்பு: சூலை 30 1978), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 48 முதல்தர துடுப்பாட்டப் போட்டிகளிலும், 96 ஏ-தர துடுப்பாட்டப் போட்டிகளிலும் கலந்து கொண்டுள்ளார். 1996/97-2003 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
மாத்தூர் ராக்காலம்மன் கோயில்
பூசைகள்
இக்கோயிலில் ஒருகாலப் பூசை நடக்கின்றது. ஆடி மற்றும் [[தை மாதம்]] முக்கிய திருவிழா நடைபெறுகிறது.
கேரி ஃபெலோஸ்
வெளி இணைப்பு
கேரி ஃபெலோஸ்- கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 7 2011.
மாத்தூர் ராக்காலம்மன் கோயில்
மேற்கோள்கள்
பகுப்பு:காஞ்சிபுரம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கேரி ஃபெலோஸ்
வெளி இணைப்பு
பகுப்பு:இங்கிலாந்துத் துடுப்பாட்டக்காரர்கள் பகுப்பு:1978 பிறப்புகள் பகுப்பு:யார்க்சையர் துடுப்பாட்டக்காரர்கள் பகுப்பு:சிராப்சையர் துடுப்பாட்டக்காரர்கள் பகுப்பு:வாழும் நபர்கள்
மங்கடா இரவி வர்மா
மங்கடா இரவி வர்மா (Mankada Ravi Varma) (பிறப்பு:1926 ஜூன் 4 - இறப்பு: 2010 நவம்பர் 22 ) என்பவர் மலையாளத் திரைப்படத்துறையில் பணியாற்றிய இந்திய ஒளிப்பதிவாளரும் மற்றும் இயக்குனருமாவார். இவர் புகழ்பெற்ற திரைப்பட தயாரிப்பாளர் அடூர் கோபாலகிருஷ்ணனுடனான தொடர்புக்காக இவர் பிரத்தியேகமாக அறியப்படுகிறார். ஜி.அரவிந்தன் மற்றும் பி. என். மேனன் போன்ற பிற முக்கிய இயக்குனர்களுடன் இவர் தொடர்பு கொண்டிருந்தார். மேலும் இரண்டு திரைப்படங்களையும் இயக்கியுள்ளார். இவர் பல்வேறு பிரிவுகளில் இரண்டு தேசிய திரைப்பட விருதுகளையும் ஏழு கேரள மாநில திரைப்பட விருதுகளையும் வென்றுள்ளார்.
ஆரம்ப கால வாழ்க்கை
இரவி வர்மா மலப்புரம் மாவட்டத்திலுள்ள மங்கடாவில்  ஜூன் 4, 1926 ஆம் ஆண்டு பிறந்தார். கே. கே. தம்புராட்டி மற்றும் ஏ. எம். பரமேஸ்வரன் பட்டாதிரிபாத்துக்கு மகனாகப் பிறந்தார். வர்மா சிறுவயதிலிருந்தே புகைப்படம் எடுப்பதில் மிகுந்த ஆர்வம் கொண்டிருந்தார். பாலக்காட்டின் விக்டோரியா கல்லூரியில் பட்டம் பெற்ற இவர், பின்னர் சென்னையில் உள்ள திரைப்பட தொழில் நுட்ப நிறுவனத்தில் (எஃப்.டி.ஐ.ஐ) திரைப்பட ஒளிப்பதிவு குறித்து கற்றார்.
தொழில்
திரைப்பட தொழில் நுட்ப நிறுவனத்தில் படிப்புக்குப் பிறகு, பல ஆவணப்படங்கள் மற்றும் குறும்படங்களுக்கு ஒளிப்பதிவாளராக பணியாற்றினார். இவரது முதல் திரைப்படம் அவள் (1966) என்பதாகும். திரைப்பட தொழில்நுட்ப நிறுவனத்தைச் சேர்ந்த மற்றொரு மாணவர் அஜீஸ் என்பவர் இயக்கியுள்ளார். இவரது முதல் குறிப்பிடத்தக்க படைப்பு பி.என். மேனன் இயக்கிய ஒலவம் தீரவம் (1970) திரைப்படம் என்பதாகும். இதற்கு, எம்.டி. வாசுதேவன் நாயர் திரைக்கதை எழுதியுள்ளார். இது முழுக்க முழுக்க வெளிப்புறத்தில் படமாக்கப்பட்ட முதல் மலையாளத் திரைப்படம் என்பதால் இது மலையாளத்தில் ஒரு மைல்கல்லாக கருதப்படுகிறது.
இரவி வர்மா அந்த நாட்களை நினைவு கூர்ந்தார், "நாங்கள் கிடைத்த ஒளியை பயன்படுத்தினோம். படத்தின் காட்சியமைப்புகள் மற்றும் கலவை மற்ற திரைப்படங்களிலிருந்து முற்றிலும் மாறுபட்டவை. கருப்பு மற்றும் வெள்ளை நிறத்தில் கிடைக்கும் அனைத்து வண்ணச்சாயல்களுக்கும் இடமளிக்க முயற்சித்து திரைப்படத்தை படமாக்கினேன். நான் மிகவும் மோசமான சூழ்நிலைகளிலும் கூட ஆவணப்படங்களை படமாக்கியுள்ளதால், அந்த அனுபவங்கள் அனைத்தையும் ஒரு திரைப்படத்தில் பயன்படுத்த முடிவு செய்தேன். வழக்கமாக மோசமான வெளிச்சத்தில், ஒரு ஒளிப்பதிவாளர் படப்பிடிப்பை நிறுத்திவிடுவார். நான் செய்தது என் நன்மைக்காக பயன்படுத்தப்பட்டது." என்று கூறியுள்ளார்.
ஒரு ஒளிப்பதிவாளராக, அவரது மற்ற குறிப்பிடத்தக்க திரைப்படங்களில், சிங்கிதம் ஸ்ரீனிவாச ராவ் இயக்கிய திக்கற்ற பார்வதி (1973) மற்றும் ஜி அரவிந்தனின், உத்தராயணம் (1974) போன்றவை ஆகும். அடூர் கோபாலகிருஷ்ணனின் அனைத்து படங்களுக்கும் இவர் ஒளிப்பதிவாளராக பணியாற்றியுள்ளார்.
அடூருடன் தொடர்பு
இரவி வர்மா சமீக்சா என்ற பத்திரிகையில் திரைப்படங்களைப் பற்றி ஒரு கட்டுரையை எழுதியிருந்தார். இது திரைப்பட தொழில் நுட்ப நிறுவனத்தின் மாணவர் கோபாலகிருஷ்ணன் என்பவரால் படிக்க நேர்ந்தது. இவர் இரவி வர்மாவுக்கு ஒரு கடிதம் எழுதினார். இவர் ஒரு நிறுவனத்திற்கு மற்றொரு பகுதியை எழுதும்படி கேட்டுக்கொண்டார். புகழ்பெற்ற இயக்குனர் அடூர் கோபாலகிருஷ்ணனுக்கும் இரவி வர்மாவுக்கும் இடையிலான தொடர்பும் நட்பும் அப்படித்தான் தொடங்கியது. அடூர் கோபாலகிருஷ்ணன், கேரளாவுக்கு வரும்போதெல்லாம், சென்னைக்குச் சென்று இவரை சந்திப்பார். 60களில் தொடங்கிய நட்பு 70களின் முற்பகுதியில் அடூர் கோபாலகிருஷ்ணன் சுயம்வரம் (1971) திரைப்படம் செய்தபோது ஒரு தொழில்முறை தொடர்பாக மாறியது.
நியாமான நீதிவிசாரணைக்கான உரிமை
நியாமான நீதிவிசாரணைக்கான உரிமை என்பது சட்டத்தை மதித்து ஆட்சி நடக்கும் நாடுகளில் மிக முக்கியாமன ஒரு அடிப்படை மனித உரிமை ஆகும். இத உலக மனித உரிமைகள் சாற்றுரை, அனைத்துலக குடிசார் மற்றும் அரசியல் உரிமைகள் உடன்படிக்கை உட்பட்ட பல்வேறு அனைத்துலக உடன்படிக்கைகளாலும் சட்டங்களாலும் உறுதிசெய்யப்பட்ட உரிமை ஆகும். நீதி முறையாக வழங்கப்படுகிறது என்பதை உறுதிசெய்வதே நியாமான நீதிவிசாரணைக்கான உரிமையின் நோக்கமாகும்.
மங்கடா இரவி வர்மா
இயக்குநராக
ஒளிப்பதிவு பற்றி சித்ரம் சாலா சித்ரம் என்ற புத்தகத்தையும் எழுதியுள்ளார். இது திரைப்படம் குறித்த சிறந்த புத்தகத்திற்கான மாநில விருதை வென்றது.
நியாமான நீதிவிசாரணைக்கான உரிமை
நியாய நீதிவிசாரணை உரிமைகள்
பின்வரும் உரிமைகள் நியாய நீதிவிசாரணை உரிமைகளில் அடங்கும்:
மங்கடா இரவி வர்மா
இறப்பு
பல ஆண்டுகளாக அல்சைமர் நோயால் அவதிப்பட்டு வந்த இரவி வர்மா 22 நவம்பர் 2010 அன்று சென்னையில் காலமானார்.
நியாமான நீதிவிசாரணைக்கான உரிமை
மேற்கோள்கள்
பகுப்பு:மனித உரிமைகள் பகுப்பு:சட்டம் பகுப்பு:குற்றவியல் சட்டம்
மங்கடா இரவி வர்மா
இறப்பு
மங்கடா இரவி வர்மாவின் ஒரு இரங்கல் நிகழ்ச்சியில் அடூர் கோபாலகிருஷ்ணன் கூறியதாவது: "அவர் ஏன் என்னுடன் மட்டுமே பணியாற்றினார் என்று நான் அவரிடம் ஒருபோதும் கேட்டதில்லை, ஏனெனில் அவர் நல்ல படங்களை மட்டுமே செய்ய விரும்புவதாகக் கூறினார். எனது திரைக்கதையை உருவாக்கும் முன்பு நான் கதை- விவாதத்திற்கு பயன்படுத்திய ஒரே நபர் இரவிஏட்டன் மட்டுமே. எனது திரைக்கதையில் அவரது பதிலும் தெளிவும் என்னை மிகவும் ஊக்குவித்தன."
குறிப்புகள்
பகுப்பு:கேரள மாநில திரைப்பட விருது வென்றவர்கள் பகுப்பு:மலையாளத் திரைப்பட இயக்குநர்கள் பகுப்பு:2010 இறப்புகள் பகுப்பு:1926 பிறப்புகள் பகுப்பு:மலப்புறம் மாவட்ட நபர்கள்
ரோஜா மலரே
ரோஜா மலரே (Roja Malare) என்பது 1997 ஆம் ஆண்டய இந்திய தமிழ் காதல் நாடகத் திரைப்படம் ஆகும். டி. எம். ஜெயமுருகன் இயக்கிய இப்படத்தில் முரளி, ரிவா பப்பர், அருண் பாண்டியன், ஆனந்த் பாபு ஆகியோர் முக்கிய வேடங்களில் நடித்துள்ளனர். நிர்மலாதேவி ஜெயமுருகன் தயாரித்த இப்படத்திற்கு ஆதித்யானால் இசை அமைக்கபட்டுள்ளது. படம் எதிர்மறையான விமர்சனங்களுடன் 1997 திசம்பர் 5 அன்று வெளியானது.
கதை
கண்ணன் ( முரளி ) தனது நண்பர்களுடன் ( ஆனந்த் பாபு, செந்தில், மதன் பாப் ) ஒரு இசைக் குழுவில் பாடகராக உள்ளார். கண்ணன் ஒரு கல்லூரி மாணவியான மலர்விழியைக் (ரிவா பப்பர்) காதலிக்கிறான். ஆனால் அவனால் தன் காதலை வெளிப்படுத்தாமல் உள்ளார். மலர்விழிக்கு கண்டிப்புமிக்க தொழிலதிபரான அருணுடன் நிச்சயதார்த்தம் நடக்கிறது. கண்ணனின் காதலை மலர்விழி ஏற்றுக்கொள்வாரா என்பது கதையின் மீதிப் பகுதியின் போக்கை உருவாக்குகிறது.
தயாரிப்பு
படத்தில் இடம்பெற்ற பாடல்கள் புனித மேரித் தீவுகளில் படமாக்கப்பட்டன.
இசை
படத்தின் பின்னணி இசை மற்றும் பாடல் இசையமைப்பை இசையமைப்பாளர் ஆதித்யன் மேற்கொண்டார். 1997 இல் வெளியான பாடல் பதிவில், டி. எம். ஜெயமுருகன் எழுதிய ஏழு பாடல்கள் இருந்தன. இந்த படத்தின் பிரபலமான பாடல்களில் ஒன்று "அழகோவியம்".
மேற்கோள்கள்
பகுப்பு:இந்தியத் தமிழ்த் திரைப்படங்கள் பகுப்பு:1997 தமிழ்த் திரைப்படங்கள் பகுப்பு:முரளி நடித்த தமிழ்த் திரைப்படங்கள் பகுப்பு:செந்தில் நடித்த திரைப்படங்கள் பகுப்பு:ஆதித்தியன் இசையமைத்த திரைப்படங்கள்
மோகனா ஆறு
மோகனா ஆறு (Mohana River)   இந்திய மாநிலங்களான சார்க்கண்ட் மற்றும் பீகாரில் உள்ள அசாரிபாக், சத்ரா மற்றும் கயா மாவட்டங்கள் வழியாக பாய்கிறது. மோகனி ஆறு என்றும் மோகனே ஆறு என்றும் வெவ்வேறு பெயர்களால் அழைக்கப்படுகிறது.
ஆற்றின் பாதை
மோகனா ஆறு பெந்தி கிராமத்திற்கு அருகிலுள்ள அசாரிபாக் பீடபூமியில் உள்ள கோரம்பே பகாரில் உற்பத்தியாகிறது. பெந்தி கிராமம் அசாரிபாக்கு நகரத்திலிருந்து 19.3 கிலோமீட்டர் தொலைவிலுள்ளது. பீடபூமியின் மேல் பகுதியில் மோகனா ஆறு பாய்கிறது. தெற்கில் உள்ள தாமோதர் வடிநிலம், நிரஞ்சனா என்று அழைக்கப்படும் லிலாயன் மற்றும் வடக்கே மோகனா ஆறு ஆகியவற்றுக்கு இடையே ஒரு பரந்த நீர்த்தேக்கத்தை அசாரிபாக் பீடபூமியின் மேற்குப் பகுதி உருவாக்குகிறது.
மோகனா ஆறு பின்னர் இட்கோரியைக் கடந்து வடக்கே ஓடி கயா சமவெளியில் இறங்கி, தனுவா கணவாயின் அடிவாரத்தில் உள்ள பெரும் தலை நெடுஞ்சாலை யைக்கடக்கிறது. இட்கோரிக்கு அருகில் இது சத்ரா-சவுபரன் சாலையை அதன் அகலமான மற்றும் மணல் கால்வாயால்  வெட்டுகிறது. 3.2 கிலோமீட்டருக்கு கீழே புத்த கயா வில் நிரஞ்சனாவுடன் ஐக்கியமாகி புனித நதியான பால்கு ஆறாக உருவாகிறது. பால்கு ஆறு பராபார் மலைகளைக் கடந்ததும் மீண்டும் மோகனா என்ற பெயரைப் பெற்று இரண்டு கிளை ஆறுகளாகப் பிரிகிறது.
அருவிகள்
கயா மாவட்டத்தின் எல்லைக்கு தெற்கே உள்ள நீண்ட மலைத்தொடரில், சத்ரா மாவட்டத்திற்குள், மோகனா ஆற்றின் இரண்டு நீர்வீழ்ச்சிகள் உள்ளன. தாமசின் எனப்படும் முதல் அருவி ஆழமான பள்ளத்தாக்கின் தலைப்பகுதியில் உள்ளது. அங்கு இந்நதி திடீரென கருப்பு பாறையின் உயர்ந்த செங்குத்தான முகத்திலிருந்து கீழே விழுந்து ஒரு குளத்தில் மூழ்கி பின்னர் விசித்திரமாக சுருக்கப்பட்ட பாறையின் இருண்ட பள்ளத்தில் விழுகிறது. அரியாகலில் உள்ள கீழ் நீர்வீழ்ச்சி மிகவும் தெளிவான அழகு காட்சியை அளிக்கிறது. இங்கு நதியானது ஒரு அழகிய குறும் பள்ளத்தாக்கு வழியாக வெளியேறி, சிவப்பு பாறைகளின் சாய்வான உயரமான மரக் கரைகளால் சூழப்பட்ட பெரிய குளத்தில் இறங்குகிறது. தாமசின் அருவி சத்ரா நகரத்திலிருந்து 26 கிலோமீட்டர் தொலைவில் இருக்கிறது.
மேற்கோள்கள்
பகுப்பு:இந்திய ஆறுகள் பகுப்பு:ஜார்க்கண்டின் ஆறுகள் பகுப்பு:Coordinates on Wikidata
சீதாராம் நாயக் அஸ்மீரா
சீதாராம் அஸ்மீரா, தெலுங்கானா அரசியல்வாதி. இவர் தெலுங்கானா ராஷ்டிரிய சமிதி கட்சியைச் சேர்ந்தவர். இவர் 1956-ஆம் ஆண்டின் ஆகஸ்டு இருபதாம் நாளில் பிறந்தார். இவர் 2014-ஆம் ஆண்டில் நடைபெற்ற பாராளுமன்றத் தேர்தலில், மஹபூபாபாத் மக்களவைத் தொகுதியில் போட்டியிட்டு வென்று, பதினாறாவது மக்களவையில் உறுப்பினர் ஆனார். இவர் வாரங்கல் மாவட்டத்தில் உள்ள ஹனம்கொண்டா எனும் ஊரைச் சேர்ந்தவர்.
சான்றுகள்
பகுப்பு:தெலங்காணா அரசியல்வாதிகள் பகுப்பு:வாழும் நபர்கள் பகுப்பு:16வது மக்களவை உறுப்பினர்கள் பகுப்பு:1956 பிறப்புகள் பகுப்பு:21-ஆம் நூற்றாண்டு இந்திய அரசியல்வாதிகள்
செல்வா கனகநாயகம்
வாழ்க்கைக் குறிப்பு
பேராசிரியரும், தமிழறிஞருமான பேராசிரியர் செல்வநாயகம் அவர்களின் மகனான கனகநாயகம் பேராதனைப் பல்கலைக்கழகத்தில் படித்துப் பட்டம் பெற்று பிரிட்டீஷ் கொலம்பியா பல்கலைக்கழகத்தில் கலாநிதி பட்டம் பெற்றார். குடியேற்றகாலத்தின் பின்னரான இலக்கியம் குறித்து இவரது ஆய்வுகள் அமைந்திருந்தன. தற்கால இந்திய இலக்கியம், மற்றும் தென்கிழக்காசிய எழுத்துகள் குறித்தும் இவர் ஆய்வுக் கட்டுரைகள் எழுதியுள்ளார். 2005 ஆம் ஆண்டு முதல் டொரண்டோ பல்கலைக்கழகத்தில் தமிழியல் மாநாடுகளை ஆண்டு தோறும் நடத்தி வந்தார். டொரண்டோ பல்கலைக்கழகத்தின் தெற்காசியக் கற்கைகளுக்கான மையத்தின் பணிப்பாளராகவும் பணியாற்றினார். பல ஆங்கில இலக்கிய ஆக்கங்களை வெளியிட்டுள்ள இவர் புதுவை இரத்தினதுரை, வ. ஐ. ச. ஜெயபாலன், சேரன் போன்ற ஈழத்துக் கவிஞர்களின் கவிதைகளை ஆங்கிலத்தில் மொழிபெயர்த்து வெளியிட்டார்.
மறைவு
பேராசிரியர் செல்வா கனகநாயகம் 2014 நவம்பர் 23 அன்று டொரண்டோ ரோயல் கழகத்தின் விருது வழங்கும் வைபவத்தில் கலந்து விட்டுத் திரும்பும் வழியில் திடீர் மாரடைப்பினால் காலமானார். இவருக்கு வயது 62 ஆகும்.
வெளி இணைப்புகள்
பகுப்பு:இலங்கையின் கல்விமான்கள் பகுப்பு:ஈழத்து எழுத்தாளர்கள் பகுப்பு:2014 இறப்புகள் பகுப்பு:கனேடியத் தமிழ் நபர்கள் பகுப்பு:யாழ்ப்பாணத்து நபர்கள் பகுப்பு:தமிழ்-பிறமொழி மொழிபெயர்ப்பாளர்கள் பகுப்பு:1952 பிறப்புகள்
புறத்திறனீட்டம்
ஒப்பந்த சேவை அமர்த்தம் / புறத்திறனீட்டம் (outsourcing) என்பது தயாரிப்பு பொருள் வடிவமைப்பு அல்லது உற்பத்தி போன்று, ஒரு சேவையை துணைஒப்பந்த பணியாக மூன்றாம் தரப்பு நிறுவனம் ஒன்றுக்கு அளிப்பதாகும். ஒப்பந்த சேவை அமர்த்துவதா அல்லது நிறுவனத்தளத்திற்குள்ளேயே செய்வதா என்பதன் மீதான முடிவு பெரும்பாலும் குறைவான உற்பத்தி செலவு, இருக்கும் ஆதாரங்களை மேம்பட்ட வகையில் பயன்படுத்துவது, ஒரு குறிப்பிட்ட துறையின் மைய போட்டித்திறன்களுக்குள் நிறுவனத் திறனைக் குவிப்பது ஆகியவற்றை சாதிப்பதற்கோ, அல்லது வெறுமனே உழைப்பு, மூலதனம், தகவல் தொழில்நுட்பம் அல்லது நில வள ஆதாரங்களின் திறம்பட்ட பயன்பாட்டை மேம்படுத்தும் நோக்கத்தோடோ செய்யப்படும் ஒன்றாகும். அடிப்படையில் இது உழைப்பை வகுத்துப் பயன்படுத்திக் கொள்ளும் ஒன்றாகும். ஒப்பந்த சேவை அமர்த்தம் என்பது 1980களில் வர்த்தக அகராதியின் ஒரு பாகமாக ஆனது.
சுருக்கம்
ஒப்பந்த சேவை அமர்த்தத்தில் ஒப்பந்தம் பெறும் அமைப்பு இன்னொரு நாட்டைச் சேர்ந்ததாய் இருந்தால் அதனை அயலக ஒப்பந்த சேவை அமர்த்தம் (Offshoring) என்கிறோம். முக்கியமான தொழில்நுட்ப வித்தியாசங்கள் இருந்தாலும், ஒப்பந்த சேவை அமர்த்தம் மற்றும் அயலக ஒப்பந்த சேவை அமர்த்தம் ஆகிய இந்த இரண்டு வார்த்தைகளும் வழக்கத்தில் ஒன்றுபோல் பயன்படுத்தப்படுவதைக் காணலாம். ஒப்பந்த சேவை அமர்த்தம் என்பது ஒரு வழங்குநருக்கு ஒப்பந்தப் பணி அளிப்பதாகும். அது கொஞ்சம் அயலக ஒப்பந்த சேவையை அடக்கியோ அல்லது அடக்காமலோ இருக்கலாம். அயலக ஒப்பந்த சேவை அமர்த்தம் என்பது ஒரு நிறுவன செயல்பாட்டை இன்னொரு நாட்டிற்கு மாற்றுவதாகும். இதில் இந்த வேலை ஒப்பந்த சேவை அமர்த்தம் செய்யப்படுவதாகவும் இருக்கலாம் அல்லது அதே பெருநிறுவனம்/நிறுவனத்திற்கு உள்ளேயே நிகழ்வதாயும் இருக்கலாம். ஒப்பந்த சேவை அமர்த்தம் செய்யும் நிறுவனங்கள் பெருகிய அளவில் உலகமயமாகி வருவதை அடுத்து, ஒப்பந்த சேவை அமர்த்தம் மற்றும் அயலக ஒப்பந்த சேவை அமர்த்தம் இரண்டுக்கும் இடையிலான வித்தியாசம் காலப்போக்கில் இன்னும் தெளிவின்றிப் போகலாம். இந்திய ஒப்பந்த சேவை அமர்த்த நிறுவனங்கள் அமெரிக்கா மற்றும் இங்கிலாந்தில் அதிகமான அளவில் இடம்பிடித்திருப்பதில் இதனை வெளிப்படக் காணலாம். ஒப்பந்த சேவை அமர்த்தம் செய்யப்படும் ஒரு முக்கியமான வேலையாக கணக்கியல் மற்றும் வரித் தாக்கல் தயாரிக்கும் வேலைகள் அமைகின்றன.
பல சேவை ஒப்பந்த அமர்த்தம் (Multisourcing) என்பது பெரிய சேவை அமர்த்த ஒப்பந்தங்களைக் குறிப்பிடுகிறது (பிரதானமாக தகவல் தொழில்நுட்ப ஒப்பந்தங்கள்). பல சேவை ஒப்பந்த அமர்த்தத்தில் சேவைபெறும் வர்த்தகத்தின் பல்வேறு பகுதிகளும் வெவ்வேறு வழங்குநர்களிடம் இருந்து ஒப்பந்த சேவை அமர்த்தம் செய்து கொள்ளும் வகையிலமைந்த ஒரு கட்டமைப்புக்கு வழிசெய்கிறது. இதற்கு உத்தியை தெரிவிக்கிற, பொறுப்புகளை தெளிவாய் வரையறை செய்கிற மற்றும் முனை-முதல்-முனை வரையான ஒருங்கிணைப்பு கொண்டிருக்கிற ஒரு ஆளுகை மாதிரி அவசியமாய் இருக்கிறது.
உத்திரீதியான ஒப்பந்த சேவை அமர்த்தம் என்பது, நிறுவனங்கள் சிறப்பு செயல்திறன்களுக்கு இடைஊடக சந்தைகளை நம்ப வேண்டிய சந்தர்ப்பங்களில் எழும் அமைப்புரீதியான ஏற்பாடு ஆகும். இத்தகையதொரு ஏற்பாடு, செலவு பொருளாதாரங்களின் மூலம் சாதிக்கப்படும் அனுகூலங்களைக் கடந்து நிறுவனங்களின் வழங்கல் சங்கிலிகளுக்குள் மதிப்பை உற்பத்தி செய்கிறது. இதில் சிறப்பு செயல்திறன்களில் நிபுணத்துவமுற்ற இடைஊடக சந்தைகளும் எழுச்சியுறுகின்றன.
வேலை வரையறை, அவசியப்பாடுகளை குறியீடாக்கல், விலை நிர்ணயம், மற்றும் சட்டப்பூர்வ விதிமுறைகள் மற்றும் நிபந்தனைகள் ஆகிய பல்வேறு பிரச்சினைகள் காரணமாக, சேவை பெறுநர்கள் ஒப்பந்த சேவை அமர்த்த ஆலோசகர்கள் அல்லது ஒப்பந்த சேவை அமர்த்த இடைஊடகத்தினரின் ஆலோசனை சேவையைப் பயன்படுத்திக் கொள்கின்றனர்.
ஆராய்ச்சி மற்றும் மேம்பாடு
நிறுவனங்களுக்கு சந்தை தேவைகளைப் பூர்த்தி செய்யும் வகையிலான புதிய தயாரிப்புகளை அதிதுரித வேகத்தில் கொண்டுவர வேண்டிய போட்டி அழுத்தங்கள் அதிகரித்து வருகின்றன. இதேபோல், ஆராய்ச்சி மற்றும் அபிவிருத்தித் துறையிலும் (R&D) அழுத்தங்கள் அதிகரிக்கின்றன. அழுத்தத்தில் இருந்து தப்பிக்க வேண்டுமானால், இந்த நிறுவனங்கள் ஒன்று ஆராய்ச்சி மற்றும் அபிவிருத்திக்கான (R&D) பட்ஜெட்டை அதிகரிக்க வேண்டும் அல்லது வள ஆதாரங்களின் உற்பத்தித் திறனை இன்னும் அதிகரிக்க வழி காண வேண்டும். ஒரு நிறுவனம் தனது R&D வேலையை ஒப்பந்த அடிப்படையில் ஆராய்ச்சி நிறுவனங்களுக்கோ அல்லது பல்கலைக்கழகங்களுக்கோ ஒப்பந்த சேவை அமர்த்தம் செய்ய வேண்டிய சூழ்நிலைகள் நேரலாம். ஒரு நிறுவனம் ஒப்பந்த சேவை அமர்த்தம் செய்ய வேண்டிய அவசியத்தை பரிசீலனை செய்வதற்கான காரணங்கள்: